У лесе каля вёскі Старыя Войкавічы Баранавіцкага раёна стаіць манументальны помнік, які мясцовыя жыхары называюць “Тры крыжа”. Унікальны твор еўрапейскага ўзроўню створаны ў кантэксце мастацкай культуры на пачатку ХХ стагоддзя. Але ніхто ў рэспубліцы дакладна не ведае, з якой нагоды ўзведзены манумент і хто яго аўтар. Таямнічае паходжанне гэтага помніка прыцягвае ўвагу навукоўцаў з усяго свету. З дапамогаю беларускіх і польскіх гісторыкаў аўтары дакументальнага фільма зрабілі чарговую спробу разгадаць таямніцу помніка.